**Ұйымдастырылған оқу қызметінің технологиялық картасы**

**Білім беру саласы:** Шығармашылық.

**Бөлімі:** Сурет салу.

**Тақырыбы:** Қысқы ағаш

**Мақсаты:** қыстағы жапырақсыз ағаштың бейнесін бере білуді үйрету;

**Білімділік:** жапырақсыз ,қар жапқан ағашты салу техникасымен таныстыру;

**Дамытушылық:** эстетикалық талғамдарын дамыту;

**Тәрбиелік:** табиғатқа деген сүйіспеншілікке, қамқорлық жасауға тәрбиелеу;

**Әдіс-тәсілдер:** түсіндіру, әңгімелесу, ойын, жұмбақ жасыру, көрсету, сұрақ-жауап.

**Көрнекілік құралдар:** сурет салуға керекті құрал – жабдықтар. Қыстағы жапырақсыз ағаш бейнесі.

**Сөздік жұмыс:** ақ ұлпа,қар жамылған ағаш.

**Қостілдік:** қыс –зима, қар-снег, ағаш-дерево.

|  |  |  |
| --- | --- | --- |
| Қызмет кезеңдері | Тәрбиешінің іс-әрекеттері | Балалардың іс-әрекеттері |
| Мотивациялық -қозғаушылық | Оқу қызметін бастамас бұрын балалар шаттық шеңберіне тұрып бейне таспадан «Сәлем,сәлем» жаттығуының әні мен қимылдарын бірге айтады. | Балалар тәрбиешімен бірге өлең жолдарын қайталап айтады, қимылдарын жасайды. |
| Ұйымдастыру -іздестіру | Жұмбақ шешкізу.  Шана зырғып желетін, Шаңғы,коньки тебетін.  Аққала жасап ойнайтын  Бұл қай кез деп ойлайсың?  Сұрақ-жауап  -Балалар, қазір жылдың қай мезгілі?  -Біз қандай белгілерге қарап қыстың келегенін байқаймыз?  -Қыста ағаштардың күйі қандай болады?  -Мына суретте не көріп тұрсыңдар?  -Айнала неге оранған?  -Балалар, қыстаға ағаштардың күйі осындай. Жапырақтары түсіп, бұтақтары ғана қалады.  Қар жауғанда қардан тон киеді.  Ағаштардың түрлері туралы сұрау. Аққайың ағашының ерекшелігін атап өтеді.  -Ағаштың діңі ұзынша, төменгі бөлігі жуандау, жоғарыға қарай жіңішкере бастайды. Бұтақтары ағашқа көлденең және ұштары жоғарыдан төмен қарай иіліп тұрады.  -Бүгінгі сурет салу оқу қызметінде қысқы ағашты мына бұжырлы,қатпарлы ,жылтыр қағаздың көмегімен саламыз.  Тәрбиеші қысқы ағашты салу жлдарын түсіндіреді.  **Сергіту сәті:**  Бейне жазбадан «Бала,бала,балақан» жаттығуын жасайды,  -Балалар, бой сергітіп алдық, енді қыстағы жапырақсыз ағашты қағаз бетіне түсіріп көрейік. Салу жолдары түсіндіру.  Қолдарымен ауада сызып көрсетеді. Балалар сурет салуға кіріседі, олардың жұмысына бақылау мен басшылық жасау.  **Қостілділік**  **-**Балалар,қыс мезгіліне байланысты сөздерді орысша айтайықшы.  Қыс,снег,ағаштар. | Балалар жұмбақтың жауабын айтады.  -Қыс.  -Қыс.  -Қар жауады, күн суытады.  -Ағаштар тоңып, бүрісіп тұрады.  -Қар.  -Қарға.  Балалардың жауаптары.  Балалар қимылмен көрсетеді.  Балалар тәрбиешінің түсіндіріп, көрсетуімен сурет салуға дайындалады.  Балалар қыс көрінісін фон етіп алып, қар жамылған қысқы ағаштардың суретін салады. |
| Рефлексивті-түзетушілік | Қорытындылау  Балалардың салған суреттерін тақтаға іліп, қорытындылау. Балалардың жұмысын талдап, әңгімесін тыңдап, бағалау, мадақтау. | Балалар өз жұмыстары туралы айтып береді. |

Күтілетін нәтиже:

**Білу керек:** қыс мезгілінің ерекшеліктерін, ауа райы мен табиғаттағы өзгерістерді біледі.

**Игереді:** жыл мезгілінің ерекшеліктерін анықтап, қағаз бетіне түсіруді біледі.

**Меңгереді:** талғаммен жұмыс жасауды.

Тәрбиеші: А.М.Жұмашева